इस संदर्भ में एक कथा है कि व्यास मुनि के पुत्र शुकदेव जी तोता बनकर राधा जी के महल में रहने लगे। शुकदेव जी हमेशा राधा – राधा ही रटा करते थे| परन्तु राधा जी को श्री कृष्ण का नाम सुनना पसंद था| इसलिए उन्होंने शुकदेव जी से कहा कि तुम केवल श्री कृष्ण का नाम ही लिया करो| राधा जी की बात मानकर शुकदेव जी कृष्ण – कृष्ण रटने लगे| शुकदेव को देखकर दूसरे तोते भी कृष्ण नाम का जाप करने लगे| राधा की सखी -सहेलियों पर भी कृष्ण नाम का असर होने लगा| पूरा नगर कृष्णमय हो गया, कोई राधा जी का नाम नहीं लेता था|